b'\n_START_ARTICLE_\nFernando Sabino\n_START_PARAGRAPH_\nFernando Sabino (12. lokakuuta 1923 Belo Horizonte, Minas Gerais, Brasilia \xe2\x80\x93 11. lokakuuta 2004 Rio de Janeiro) oli kirjailija ja toimittaja._NEWLINE_Sabino muutti kaksikymment\xc3\xa4vuotiaana kotikaupungistaan Rio de Janeiroon. H\xc3\xa4n on kirjoittanut 50 kirjaa ja runsaasti novelleja ja esseit\xc3\xa4. H\xc3\xa4nen esikoisteoksensa ilmestyi 1941, kun h\xc3\xa4n oli 18-vuotias. H\xc3\xa4n nousi kotimaiseen ja kansainv\xc3\xa4liseen maineeseen 1956 romaanillaan O Encontro Marcado, joka kertoo kolmesta yst\xc3\xa4vyksest\xc3\xa4 sis\xc3\xa4maan kaupungissa Belo Horizontessa. Sabino k\xc3\xa4ytti kirjassa omia el\xc3\xa4m\xc3\xa4nvaiheitaan. Kaupallisia menestyksi\xc3\xa4 olivat my\xc3\xb6s h\xc3\xa4nen teoksensa O Grande Mentecapto ja A Homem Nu, joiden pohjalta on tehty elokuvat._NEWLINE_Sabino piti yst\xc3\xa4vyytt\xc3\xa4 el\xc3\xa4m\xc3\xa4n t\xc3\xa4rkeimpiin kuuluvana asiana. H\xc3\xa4nen yst\xc3\xa4v\xc3\xa4piiriins\xc3\xa4 kuuluivat muun muassa H\xc3\xa9lio Pellegrino, Otto Lara Resende, Paulo Mendes Campos, Rubem Braga, Clarice Lispector, Vin\xc3\xadcius de Moraes, Carlos Drummond de Andrade, M\xc3\xa1rio de Andrade ja Manuel Bandeira._NEWLINE_El\xc3\xa4m\xc3\xa4ns\xc3\xa4 kymmenen viimeist\xc3\xa4 vuotta Sabino piti et\xc3\xa4isyytt\xc3\xa4 viestimiin. Monet l\xc3\xa4heiset yst\xc3\xa4v\xc3\xa4t olivat kuolleet ennen h\xc3\xa4nt\xc3\xa4. H\xc3\xa4nelle todettiin sy\xc3\xb6p\xc3\xa4, ja siit\xc3\xa4 kahden vuoden kuluttua h\xc3\xa4n kuoli syntym\xc3\xa4p\xc3\xa4iv\xc3\xa4\xc3\xa4ns\xc3\xa4 edelt\xc3\xa4v\xc3\xa4n\xc3\xa4 p\xc3\xa4iv\xc3\xa4n\xc3\xa4 kotonaan Rio de Janeirossa.'